PAK का निशाना बना आरएसपुरा और कठुआ , 2 की मौत व 3 घायल
Home/अंतर्राष्ट्रीय/PAK का निशाना बना आरएसपुरा और कठुआ , 2 की मौत व 3 घायल
pradeep sharma मई 23, 2018
जम्मूू: पाकिस्तान अपनी नापाक हरकतों से बाज नहीं आ रहा है। पाकिस्तान की ओर से लगातार सीजफायर का उल्लघंन जारी है। पुलिस अधिकारियों ने बताया कि आरएस पुरा और कठुआ सेक्टरों में अंतर्राष्ट्रीय सीमा से लगे आवासीय इलाकों में पाकिस्तानी रेंजरों की ओर से भारी गोलाबारी की गई। इस गोलीबारी में दो नागरिकों की मौत हो गई व तीन घायल हैं। पाकिस्तानी सेना ने आरएस पुरा, अरनिया और अंतर्राष्ट्रीय सीमा पर रामगढ़ सेक्टर में अग्रिम सैन्य चौकियों तथा ग्रामीण इलाको को निशाना बनाकर भारी गोलाबारी की। इससे पहले पाक सेना ने जम्मू और सांबा सेक्टरों में सीमा पर ग्रामीण इलाकों तथा अग्रिम चौकियों को निशाना बनाया, इस गोलाबारी में कम से कम 13 नागरिक घायल हो गए और 20 से अधिक सीमा चौकियों को नुकसान पहुंचा है।
आधिकारिक सूत्रों ने बताया कि सोमवार शाम सात बजे के बाद पाकिस्तानी रैंजर्स ने अरनिया सेक्टर में भारी मोर्टार गोलाबारी की जो मंगलवार रात तक जारी रही। इसके बाद बुधवार को भी पाक की ओर से फायरिंग की गई। पाकिस्तानी गोलाबारी को देखते हुए जिला प्रशासन ने आरएस पुरा और अरनिया में सरकारी इमारतों में अस्थायी राहत एवं विश्राम शिविर बनाए हैं जहां नागरिकों को ठहराया जा रहा है। इन शिविरों में सीमा पर प्रभावित गांवों के 500 से अधिक लोग रूके हुए हैं। गोलीबारी में घायल नागरिकों को तुरंत अस्पताल पहुंचाने के लिए सीमा सुरक्षा बल(बीएसएफ )और जिला प्रशासन के कर्मचारी लगे हुए हैं। सूत्रों ने कहा कि बीएसएफ पाकिस्तान की ओर से की जा रही गोलाबारी का मुंहतोड़ जवाब दे रही है।
पाकिस्तान में आतंकी हमला, 128 लोगों की मौत
आतंकियों की फायरिंग में गर्भवती महिला की मौत, सर्च ऑपरेशन जारी
सेल्फी बना भारतीय छात्रा की मौत का कारण
भोजन की तलाश में आए हिरण को कुत्तों ने नोंचा, मौत